Šokių muzika
Šokių muzika – muzika, kuriama šokiui, jo ritmui palaikyti. Tokia muzika įprastai vyrauja ten, kur žmonių grupės susirenka šokti įvairiomis progomis. Tai gali būti kūrinys, skirtas būtent šokiams arba tam tikra jo dalis, tačiau dažnai skirtingai interpretuojama, nes kai kurių muzikos žanrų pradžioje, kaip soul ir ritmenbliuzas, ne tik buvo klausomasi, bet taip pat ir skatinama šokti, suteikiant klausytojams impulsą atlikti įvairius šokio judesius. Šokių muzikos svarbiausi elementai – ritmas ir metras, šokis atliekamas pagal skambantį kūrinį, atsižvelgiant į jo struktūrą, ritmiką, akcentą, bandoma atitinkamai taikyti judesius. Skirstoma į gyvai atliekamą ir iš anksto įrašytą.